da en da nl ca da da en es da da da da nn en da da da da da en en en en da en en da en nb da nb da de nb da da da da nb da da da da da da da nl da en da da es nl da
Vær med til at skabe et gigantisk kunstværk! | HEART – Herning Museum of Contemporary Art
6.8.2021 10:09:55 CEST | HEART – Herning Museum of Contemporary Art
Den verdenskendte fotograf Spencer Tunick søger deltagere til live installation på HEART d. 4. september.
Som en del af Socle du Monde Biennalen 2021 – Welcome back my friends to te show that never ends vil kunstneren Spencer Tunick skabe et værk, der forener kunst, virkelighed og biennalens historiske udgangspunkt i Piero Manzonis konceptuelle kunstværker. Alle inviteres til at være en del af værket, der vil blive opstillet og fotograferet i parken bag HEART. Alle deltagere vil modtage et limited edition print af det fotografiske værk.
Spencer Tunick har siden 1992 arbejdet med dokumentation af den nøgne krop i det offentlige rum. Siden 1994 har han organiseret mere end 100 stedsspecifikke installationer, hvor op til tusindvis af frivillige dokumenteres som en masse, der uden tøj, grupperet forvandler sig til en ny smuk skulpturel form.
I Herning vil Tunick afvikle installationen med hvide bemalede kroppe, med henvisning til Manzonis farveløse (hvide) malerier og HEARTs arkitektoniske udtryk.
Installationen finder sted den 4. september og det er et heldagsevent. Kun de tilmeldte deltagere er tilladt adgang til optagelserne, det vil således ikke være muligt at opleve installationen uden selv at være en del af værket.
Vi opfordrer til at deltagere ankommer i let aftageligt tøj som kan tåle kropsmaling. Malingen afvaskes nemt ved bad. Deltagere påfører selv egen kropsmaling.
For yderligere info kontakt kommunikationschef Thilde Nyborg på mail: tnn@heartmus.dk
Information om HEART – Herning Museum of Contemporary Art
HEART – Herning Museum of Contemporary Art
Bitten & Aage Damgaards Plads 2
97 12 10 33http://www.heartmus.dk/
HEART – Herning Museum of Contemporary Art er opstået i grænselandet mellem kunst og erhverv og er båret frem af den passionerede skjortefabrikant Aage Damgaard (1917-1991), som har skabt fundamentet for museets samling. Herning Kunstmuseum blev til i 1977, og åbnede d. 9. september 2009 i en helt ny bygning tegnet af den amerikanske arkitekt Steven Holl. Ved indvielsen ændrede museet navn til HEART.
Følg pressemeddelelser fra HEART – Herning Museum of Contemporary Art
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra HEART – Herning Museum of Contemporary Art
Hernings Kulturbus har speederen i bund11.11.2021 15:48:14 CET | Pressemeddelelse
Flere og flere skoler og dagtilbud oplever kulturen i kommunen takket være HEART og Herning Kommunes Kulturbus.
Nye højder for Hernings kunstbiennale5.11.2021 10:14:28 CET | Pressemeddelelse
Blandt kunst, kanonkonge og koncerter lagde 20.000 gæster vejen forbi dette års Socle du Monde Biennale.
Christiania set gennem kunstens filter - artist talk med Joachim Koester7.9.2021 11:49:30 CEST | Pressemeddelelse
Søndag d. 12. september inviterer HEART og tyske IDC projects (Imagining Drug Crisis) til artist talk med Joachim Koester og museets direktør Holger Reenberg. Her rettes fokus mod kunstens forhold til fristaden Christiania, som det giver sig til kende gennem Koesters fotografier og Wiliam Skotte Olsens praksis.
Ny komposition til et af verdens vigtigste kunstværker uropføres på HEART d. 26. august.24.8.2021 14:38:54 CEST | Pressemeddelelse
Piero Manzonis ikoniske værk Merda d’artista hyldes i eksperimenterende samtidsmusik skabt til Socle du Monde Biennalen 2021 – Welcome back my friends to te show that never ends. Værket bliver herefter en del af HEARTs samling.
Første kanonkonge-maleri nogensinde! Oplev et brag af et kunstevent på HEART23.8.2021 13:22:46 CEST | Pressemeddelelse
Lørdag d. 28. august fyres årets kunstevent - bogstavelig talt- af i Herning. Her vil kunstneren Søren Dahlgaard bruge en vaskeægte kanonkonge til at skabe et kæmpe maleri med sin krop.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022